Ganesh Shankar Vidyarthi

Ganesh Shankar Vidyarthi (født 1. september 1924 i Rajauli i Britisk India, død 11. januar 2021 i Patna i Bihar i India) var en indisk selvstendighetsaktivist og politiker.

Han ble innvalgt i delstaten Bihars lovgivende forsamling for to valgperioder og var medlem av Bihars lovgivende råd i én periode. Han ble medlem av Communist Party of India i 1942 og ble etterhvert delstatssekretær innen Communist Party of India (Marxist) og dessuten medlem av partiets nasjonale sentralkomité. 

Han satt fengslet en rekke ganger som sammenlagt ble til seks år, både før Indias selvstendighet og etterpå, på grunn av sitt politiske virke. Han ble gjerne kalt Ganeshda av sine tilhengere.

Ganesh Shankar Vidyarthi døde 96 år gammel av covid-19 på Ruben Memorial Hospital i Patna den 11. januar 2021. Bihars Chief Minister Nitish Kumar uttrykte sin respekt ved et besøk til Rajauli den 21. januar.

Referanser

Personer fra Nawada District i Bihar
Dødsfall relatert til covid-19 i India
Politikere ofre for covidpandemien